Yohane wa Montecorvino (Montecorvino Rovella, Campania, Italia, 1247 – Beijing, China. 1328) alikuwa Mfransisko wa Italia aliyepata umaarufu kutokana na safari zake za kimisionari barani Asia. Baada ya kufanya umisionari Ulaya Mashariki, alitumwa kwa Papa kama balozi wa Patriarki wa Konstantinopoli. Baadaye alitumwa na Papa kuinjilisha Wamongolia wa Persia. Kutoka huko alikwenda Chennai, India kwa miezi 13, na hatimaye Beijing, China (1294). Huko, akiwa peke yake kwa miaka 11, aliweza kujenga kanisa la kwanza mwaka 1299 na la pili mwaka 1305. Kutokana na mafanikio hayo, mwaka 1307 Papa Klementi V alimtumia Wafransisko wenzake saba waliofanywa maaskofu ili waende kumfanya askofu mkuu. Kati yao watatu tu walifika na kutimiza agizo hilo (1308). Kwa miaka 20 iliyofuata aliyendelea kueneza Kanisa Katoliki sehemu mbalimbali za China. Baada ya kifo chake, Kanisa hilo lilidumu miaka 40. Sir Henry Yule (ed.) Cathay and the Way Thither, London: Hakluyt Society, 1914, Vol. III, pp. 45-58. Contains two letters by Montecorvino. Jackson, Peter (2005). The Mongols and the West: 1221-1410. Longman.